《假日王驾部囧伯惠到湖绵天池茶次韵为谢》
明代·唐伯元

彩毫字字拂清霜，兼品题封到草堂。范叔不知寒作假，相如定是渴来狂。

苏湖气味浑相似，衣马轻肥倍有光。独怪朝参疏懒甚，朝朝想像御炉香。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。